«Paradise»-Iselin lover flere låter - se videopremiere

Iselin Michelsen (21) forsikrer at hun ikke har forstørret brystene i sin nye musikkvideo.

Oppdatert 1. juni 2012

Artikkelen er over åtte år gammel

Samtidig som TV3 runder av årets sesong med den omstridte realityserien «Paradise Hotel», debuterer Iselin som popstjerne med egen musikkvideo. Klipp fra videoen har vært vist tidligere i andre medier, men det er først nå de skuelystne får se den i sin helhet.

VGTV: Se premiere på «Chewing Gum»

21-åringen, som aldri tidligere har sunget offentlig annet enn i skolekor som barn, er svært fornøyd.

- Jeg er ikke nervøs for responsen. Dette er bare gøy, sier hun til VG Nett.

- Hva er du spesielt stolt over?

- Det er vanskelig å svare på, siden jeg ikke har sett hele videoen selv ennå, svarer Iselin.

TV-BARBIE: Iselin i «Paradise Hotel». Foto: TV3

Ekte bryster

Realitydeltageren fra Gardermoen, også kjent fra TV3-serien «Dagens mann», har fått ord på seg for å være årets Barbie i «Paradise Hotel». Da serien gikk på lufta, var hun raskt ute med å flagge at en eventuell pengepremie skulle gå til større pupper.

Men Iselin er for lengst sendt hjem fra skandalehotellet i Mexico, og hun stiller uten vinnersjanse i kveldens finale. Og nye pupper har det ennå ikke blitt, forsikrer hun, selv om spekulasjonene på nettet har vært mange.

- Folk får bare lure, men sannheten er at jeg ikke har lagt inn silikon ennå. Men jeg kommer til å gjøre det en gang i fremtiden.

Kjæresten med

Med i musikkvideoen er også «Paradise»-deltager Are B. Schanke (23), som Iselin hadde sex med første natten på hotellet, og som hun senere har blitt «ordentlig» kjæreste med.

- Jeg har ikke bestemt noe som helst i musikkvideoen, men det var helt greit for meg å ha med Are.

Iselin tror at dette er starten på en musikkarriere.

- Det er helt sikkert at dette ikke blir min siste låt. Om det blir et helt album, er jeg usikker på. Men jeg jobber med en ny sang allerede nå, røper 21-åringen.

- Hvor viktig drahjelp «Paradise Hotel» er for en artistkarriere, vet jeg ikke. Men nå vet alle hvem jeg er i hvert fall, ler Iselin - som har vakt oppsikt med sine mange utspill og kommentarer underveis i serien.

Regissøren: - Forvarer innholdet

Regissør Lars Skaland hadde det morsomt under videoinnspillingen.

- Selv om Iselin er glamourmodell, var det mer som å lage barne-TV. Hun hadde det bare veldig gøy og smilte hele tiden. Sangen er superbarnslig og handler om tyggegummi. Jeg valgte å fokusere på en positiv feeling i stedet for den sexy glamourmodellretningen, og jeg forsvarer absolutt det kunstneriske innholdet, sier Skaland til VG Nett.

Det er Skaland som har skrevet sangen sammen med Soultop og tidligere «Paradise Hotel»-deltager Helfner Augusto Hotvedt.

FØLG RAMPELYS PÅ FACEBOOK

Publisert: 31.05.12 kl. 18:30 Oppdatert: 01.06.12 kl. 10:56

Les også